



***VODIČ ZA GRAĐANE***

***PRORAČUN OPĆINE GORNJA VRBA ZA 2023. GODINU I PROJEKCIJA PRORAČUNA ZA 2024. - 2025. GODINU***



***Gornja Vrba,***

***studeni 2022.godine***

Sadržaj

[1. UVODNA RIJEČ OPĆINSKOG NAČELNIKA 2](#_Toc119410802)

[2. OPĆENITO O PRORAČUNU 3](#_Toc119410803)

[3. Temeljni makroekonomski pokazatelji za razdoblje 2023.-2025. 4](#_Toc119410804)

[4. O novoj službenoj valuti od 01.01.2023.godine, EURO (€) 5](#_Toc119410805)

[5. Ciljevi Proračuna Općine Gornja Vrba 5](#_Toc119410806)

[6. PRORAČUN OPĆINE GORNJA VRBA 6](#_Toc119410807)

[7. STRUKTURA PRIHODA I PRIMITAKA 6](#_Toc119410808)

[**7.1.** **Prihodi poslovanja** 6](#_Toc119410809)

[**7.2.** **Prihodi od prodaje nefinancijske imovine** 7](#_Toc119410810)

[**7.3.** **Raspoloživa sredstva iz prethodnog razdoblja** 8](#_Toc119410811)

[8. STRUKTURA RASHODA I IZDRATAKA 8](#_Toc119410812)

[**8.1.** **Rashodi poslovanja** 8](#_Toc119410813)

[**8.2.** **Rashodi za nabavu nefinancijske imovine** 9](#_Toc119410814)

[9. Obrazloženje planiranih rashoda za 2023.god. – POSEBNI DIO 12](#_Toc119410815)

[10. ZAKLJUČAK 15](#_Toc119410816)

[11. KONTAKTI I KORISNE INFORMACIJE 15](#_Toc119410817)

1. UVODNA RIJEČ OPĆINSKOG NAČELNIKA

*Dragi mještani Općine Gornja Vrba,*

*predstavljamo Vam Vodič za građane Proračuna Općine Gornja Vrba za 2023.godinu. U njemu je prikazano na koji način Općina Gornja Vrba prikuplja sredstva, te na koji način ta sredstva investira, kako bi naš rad učinili što transparentnijim.*

*Svrha ovog Vodiča, osim povećanja transparentnosti rada Općine i informiranja mještana o načinu raspolaganja javnim sredstvima, je i povećanje interesa javnosti za općinske aktivnosti i projekte, te u konačnici i njenoj većoj uključenosti u proračunski proces Općine Gornja Vrba.*

*Ovaj dokument je namijenjen Vama, a mi smo na raspolaganju za sve Vaše prijedloge i sugestije.*

*Vaš načelnik,*

*Ivan Vuleta*

1. OPĆENITO O PRORAČUNU

**Što je proračun?**

Proračun je jedan od najvažnijih dokumenata koji se donosi na razini jedinice lokalne i područne (regionalne) samouprave (JLP(R)S).

Proračun je akt kojim se procjenjuju prihodi i primici te utvrđuju rashodi i izdaci JLP(R)S za proračunsku godinu. Sadrži i projekciju prihoda i primitaka te rashoda i izdataka za dvije godine unaprijed. Propis kojim su regulirana sva pitanja vezana uz proračun je Zakon o proračunu („Narodne novine“ br. 144/21).

**Kako se donosi proračun?**

Proračun donosi predstavničko tijelo JLP(R)S odnosno Općinsko vijeće najkasnije do konca tekuće godine za iduću godinu prema prijedlogu kojega utvrđuje Općinski načelnik. Prijedlog proračuna i projekcija Općinski načelnik podnosi Općinskom vijeću na donošenje do 15. studenog tekuće godine.

Proračun se, nakon donošenja, dostavlja Ministarstvu financija, objavljuje u „Službenim novinama Općine Gornja Vrba“ i na službenim Internet stranicama Općine Gornja Vrba – [www.gornja-vrba.hr](http://www.gornja-vrba.hr) .

Ako se proračun ne donese u roku slijedi privremeno financiranje, raspuštanje Općinskog vijeća i prijevremeni izbori za Općinsko vijeće.

**Sadržaj proračuna**

*Opći dio -* račun prihoda i rashoda i račun financiranja koji obuhvaća prihode i primitke te rashode i izdatke po vrstama.

*Posebni dio* – sadrži rashode i izdatke raspoređene po programima odnosno njihovim sastavnim dijelovima, aktivnostima i projektima, a iskazani su prema ekonomskoj i funkcijskoj klasifikaciji te izvorima financiranja potrebnim za njihovo provođenje.

*Obrazloženje proračuna* - detaljniji opis programa uz navođenje općih i posebnih ciljeva koji se namjeravaju postići, zakonske osnove, te pokazatelji uspješnosti.

1. Temeljni makroekonomski pokazatelji za razdoblje 2023.-2025. [[1]](#footnote-1)

Ministarstvo financija je izradilo prijedlog, a Vlada usvojila Program konvergencije Republike Hrvatske za razdoblje 2023. – 2025. (dalje u tekstu: Program konvergencije) u travnju 2022. Na temelju Programa konvergencije Vlada je u lipnju 2022. donijela Odluku o proračunskom okviru za razdoblje 2023. – 2025.

Sukladno Programu konvergencije, u ovom makroekonomskom okviru očekuje se da će nakon rasta BDP-a od 3,0% u 2022., rast BDP-a opet ubrzati na 4,4% u 2023. godini. Tijekom srednjoročnog razdoblja očekuje se nastavak rasta gospodarske aktivnosti po usporavajućoj dinamici od 2,7% u 2024. te 2,5% u 2025. godini. U 2022. godini očekuje se ubrzanje inflacije potrošačkih cijena na razinu od 7,8%, koja će potom u 2023. godini usporiti na 3,7%.

Vezano za fiskalna kretanja kako na prihodnoj tako i na rashodnoj strani proračuna u narednom srednjoročnom razdoblju očekuje se da će rezultirati postupnim smanjenjem proračunskog manjka s 2,9% BDP-a u 2021. na 2,8% BDP-a u 2022. godini. U 2023. i 2024. godini manjak proračuna opće države predviđa se na razini od 1,6% BDP-a, a u 2025. na razini od 1,2% BDP-a. U isto vrijeme udio javnog duga u nominalnoj vrijednosti bruto domaćeg proizvoda smanjivat će se godišnje po prosječnoj stopi od 3,1 postotna boda, odnosno sa 76,2% BDP-a u 2022. na 71,7% BDP-a u 2023., 68,9% BDP-a u 2024. te na 66,9% BDP-a u 2025. godini.

Republika Hrvatska će u sljedećem razdoblju provesti i brojne strukturne reforme uslijed čega raste potreba za modelom koji može simulirati učinke takvih reformi, a tijekom faze provedbe Nacionalnog plana oporavka i otpornosti bit će izuzetno važno osigurati adekvatno praćenje investicija i procjene njihovih makroekonomskih i fiskalnih učinaka.

1. O novoj službenoj valuti od 01.01.2023.godine, EURO (€)

Zakon o uvođenju eura kao službene valute u Republici Hrvatskoj (Narodne novine, br. 57/22) u članku 69. propisuje da se proračuni, financijski planovi i drugi prateći dokumenti koji se u godini koja prethodi godini uvođenja eura pripremaju za razdoblja nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje sustav proračuna, sastavljaju, donose i objavljuju na način da se vrijednosti u njima iskazuju u euru.

Proračun koji jedinice lokalne i područne (regionalne) samouprave donose za razdoblje 2023. – 2025. i financijski planovi njihovih proračunskih i izvanproračunskih korisnika za razdoblje 2023. – 2025. iako se pripremaju tijekom 2022., a predstavničko tijelo raspravlja i donosi proračun do kraja 2022. godine (dok je službena valuta kuna), svi iznosi iskazani u proračunu i financijskim planovima moraju biti iskazani u novoj službenoj valuti euru.

1. Ciljevi Proračuna Općine Gornja Vrba

Proračunom Općine Gornja Vrba za 2023. godinu postavljeni su slijedeći ciljevi:

* nastavak investicija započetih u 2022. godini;
* početak novih investicija;
* rješavanje imovinsko pravnih odnosa kao preduvjet za pokretanje novih investicija;
* održavanje i izgradnja nove komunalne infrastrukture;
* zaštita okoliša na načelima njegovog prihvatljivog kapaciteta
* održavanje društvenih djelatnosti i standarda socijalno - zdravstvene zaštite na maksimalno mogućem nivou.

Kod izrade proračuna jedinica lokalne i područne (regionalne) samouprave načelo transparentnosti, kao element djelotvornijeg upravljanja javnim resursima, treba biti sveprisutno.

1. PRORAČUN OPĆINE GORNJA VRBA
2. STRUKTURA PRIHODA I PRIMITAKA

Kod planiranja prihoda Općina Gornja Vrba se vodila svojim gospodarskim, demografskim i drugim uvjetima svog okruženja. Prihodi su planirani na osnovu procjene izvršenja proračuna za 2022.godinu. Komunalne naknade, doprinosi i zakupnine utvrđene su na temelju za sada postojećih rješenja i ugovora, ali s postupnim blagim rastom uvjetovanim povećanjem broja stambenih objekata, povećanjem zakupnine i slično. Prihodovna strana proračuna planirana je na način da se vodilo računa o realnosti naplate istih. Projekcije prihoda planirane su bez prenesenih viškova i manjkova.

* 1. **Prihodi poslovanja**
1. **Prihodi od poreza** – obuhvaćaju poreze koji su isključivi prihod Općine Gornja Vrba, a propisani su Odlukom o općinskim porezima i zajedničke poreze koji se dijele između Županije, Općine i Državnog proračuna.
2. **Pomoći** – tekuće i kapitalne pomoći iz državnog i županijskog proračuna, tekuće i kapitalne pomoći od izvan proračunskih korisnika (HZZ, Fondovi), te tekuće i kapitalne pomoći iz državnog proračuna temeljem prijenosa EU sredstava.
3. **Prihodi od imovine** – Prihodi od financijske imovine (zatezne kamate i kamate na depozite po viđenju) i prihodi od nefinancijske imovine (zakup zemljišta i poslovnih objekata, koncesijska naknada, spomenička renta, naknada za zadržavanje nezakonito izgrađene zgrade u prostoru - legalizacija objekata).
4. **Prihodi od upravnih i administrativnih pristojbi i po posebnim propisima i naknada -** općinske upravne pristojbe (prenamjena poljoprivrednog u građevinsko zemljište), grobna naknada, šumski i vodni doprinos, komunalni doprinosi i komunalne naknade za stambeni i poslovni prostor.
5. **Prihodi od prodaje proizvoda i robe, te pruženih usluga** **i prihodi od donacija** – prihodi koje općina ostvari pružanjem usluge naplate naknade za uređenje voda za Hrvatske vode, te od tekućih donacija koje uplaćuju pravne ili fizičke osobe za realizaciju projekata.
6. **Kazne, upravne mjere i ostalo** – obuhvaćaju prihode koji se ostvare naplatom troškova prisilne naplate i ostale prihode koji nisu zasebno spomenuti.

***PLANIRANI PRIHODI POSLOVANJA ZA 2023. GODINU IZNOSE: 1.418.200,00 EUR***

* Prihodi od poreza – 514.000,00 EUR
* Pomoći – 599.000,00 EUR
* Prihodi od imovine – 67.900,00 EUR
* Prihodi od upravnih i administrativnih pristojbi, pristojbi po posebnim propisima i naknada – 226.300,00 EUR
* Prihodi od pruženih usluga – 10.000,00 EUR
* Kazne, upravne mjere i ostali prihodi – 1.000,00 EUR
	1. **Prihodi od prodaje nefinancijske imovine**
1. **Prihodi od prodaje proizvedene dugotrajne imovine** - prihodi od prodaje građevinskog i poljoprivrednog zemljišta, te ostale dugotrajne imovine.

***PLANIRANI PRIHODI OD PRODAJE NEFIN. IMOVINE ZA 2023.GODINU IZNOSE: 13.500,00 EUR***

* Prihodi od prodaje ne proizvedene imovine – 13.500,00 EUR
	1. **Raspoloživa sredstva iz prethodnog razdoblja**
1. **Višak ili manjak iz prethodne godine** - utvrđuje se nakon završetka proračunske godine, prenosi se u iduću godinu.

***PLANIRANA RASPOLOŽIVA SREDSTVA IZ PRETHODNIH GODINA: 200.000,00 EUR***

* Višak koji će se rasporediti u 2023.godini – 200.000,00 EUR
1. STRUKTURA RASHODA I IZDRATAKA
	1. **Rashodi poslovanja**
2. **Rashodi za zaposlene** – obuhvaćajuplaće službenika i namještenika Jedinstvenog upravnog odjela Općine i zaposlene na Javnom radu, pripadajuće doprinose na plaće, te ostale rashode za zaposlene.
3. **Materijalni rashodi –** odnose se na rashode za izvršavanje programa i aktivnosti Općine, a to su: *rashodi za usluge* koji obuhvaćaju komunalne usluge, usluge promidžbe i informiranja, usluge tekućeg i investicijskog održavanja građevinskih objekata i opreme, usluge telefona i pošte, računalne usluge i druge rashode; za održavanje građevinskih objekata u vlasništvu općine, zelenih površina, nerazvrstanih cesta, javne rasvjete, groblja. Nadalje slijede *rashodi za materijal i energiju*, a obuhvaćaju troškove uredskog materijala, literature, sredstava za čišćenje, troškove električne energije i plina, sitnog inventara, te troškove materijala i dijelova za održavanje građevinskih objekata. *Naknade troškova zaposlenima*  odnose se na naknade troškova prijevoza na posao i s posla, za službena putovanja i stručno usavršavanje zaposlenih. *Naknade troškova osobama izvan radnog odnosa* su rashodi za 1/5 plaće komunalnog redara, te naknada troškova mrtvozornika. *Ostali nespomenuti rashodi poslovanja* sastoje se od naknada za rad predstavničkih i izvršnih tijela, povjerenstava, rashoda za reprezentaciju, te premije osiguranja.
4. **Financijski rashodi -** rashodi za usluge platnog prometa, te ostali nespomenuti financijski rashodi koji nisu zasebno navedeni.
5. **Pomoći** **dane u inozemstvo i unutar općeg proračuna** – kapitalne pomoći trgovačkim društvima izvan javnog sektora (za produžetak vodovodne ili plinske mreže i Projekt BROD II. – Vodovod d.o.o.).
6. **Naknade građanima i kućanstvima na temelju osiguranja i druge naknade -** rashodi koji se odnose na isplate u okviru social. programa, sufinanciranja rashoda kućanstava, zdravstvene zaštite i obrazovanja
7. **Ostali rashodi -** tekuće donacije za financiranje redovne djelatnosti udruga i sportskih društava u okviru Programa javnih potreba u kulturi i sportu, za financiranje rada političkih stranaka, te za donacije župama na našem području.

***PLANIRANI RASHODI POSLOVANJA ZA 2023. GODINU IZNOSE: 971.700,00 EUR***

* Rashodi za zaposlene – 153.300,00 EUR
* Materijalni rashodi – 438,350,00 EUR
* Financijski rashodi – 4.800,00 EUR
* Subvencije – 26.400,00 EUR
* Pomoći – 6.500,00 EUR
* Naknade građanima i kućanstvima i druge naknade – 189.000,00 EUR
* Ostali rashodi – 153.350,00 EUR

## **Rashodi za nabavu nefinancijske imovine**

1. **Rashodi za nabavu proizvedene dugotrajne imovine obuhvaćaju:**
* rashode za nabavu građevinskih objekata – investicije predviđene Programom gradnje objekata i uređaja komunalne infrastrukture kao i Planom razvojnih programa Općine Gornja Vrba;
* rashode za nabavu postrojenja i opreme – (nabava opreme za potrebe rada Općinske uprave, Civilne zaštite, opremanje društvenih domova);
* rashode za nabavu nematerijalne proizvedene imovine (izrada izmjena i dopuna prostornog plana, nabava software-a).
1. **Rashodi za dodatna ulaganja na nefinancijskoj imovini** - obuhvaćaju dodatna ulaganja na postojećim građevinskim objektima.

***PLANIRANI RASHODI ZA NABAVU NEFINANCIJSKE IMOVINE ZA 2023. IZNOSE: 660.000,00 EUR***

* Rashodi za nabavu ne proizvedene dugotrajne imovine – 13.500,00 EUR
* Rashodi za nabavu proizvedene dugotrajne imovine – 621.500,00 EUR
* Rashodi za dodatna ulaganja – 25.000,00 EUR

Određeni rashodi mogu se financirati isključivo iz određenih prihoda, namjenski prihodi.

* Prihodi od prodaje imovine - koriste se za financiranje kapitalnih ulaganja - investicija.
* Komunalni doprinos - koristi se za financiranje gradnje objekata i uređaja komunalne infrastrukture.
* Komunalna naknada - koristi se za održavanje objekata i uređaja komunalne infrastrukture (javna rasvjeta, nerazvrstane ceste, javne površine, poljski putevi)
* Naknada za zadržavanje nezakonito izgrađene zgrade u prostoru – koristi se za asfaltiranje i izgradnju nerazvrstanih cesta.
* Koncesijska naknada – koristi se za financiranje gradnje objekata i uređaja komunalne infrastrukture.
* Grobna naknada – koristi se za održavanje groblja, objekata i uređaja komunalne infrastrukture.

**Može li se proračun mijenjati?**

Proračun nije „statičan” akt već se, sukladno Zakonu, može mijenjati tijekom proračunske godine ⇨ Izmjene i dopune Proračuna - „rebalans”.

Procedura izmjene proračuna istovjetna je proceduri njegova donošenja, „rebalans” predlaže Općinski načelnik, a donosi ga Općinsko vijeće.

**Važno je znati!**

Jedno od najvažnijih načela proračuna je da isti mora biti uravnotežen, a to znači da ukupna visina planiranih prihoda mora biti istovjetna ukupnoj visini planiranih rashoda.



Nenamjenski prihodi ili opći prihodi (porezi, tekuće pomoći, zakupnine, prihodi od pristojbi i ostali prihodi) - koriste se za financiranje svih vrsta rashoda za potrebe Općinskog vijeća, za funkcioniranje Općine, za ekonomske poslove, za javni red i sigurnost, za pokriće nedostataka komunalnih prihoda u održavanju komunalne infrastrukture, za zaštitu okoliša, za unapređenje stanovanja i zajednice, za sufinanciranje redovnog rada udruga u kulturi, sportu, socijalnoj zaštiti; za pokroviteljstvo održavanja manifestacija kulturnog i sportskog sadržaja, za realizaciju Socijalnog programa i zdravstvene zaštite te za predškolsko, osnovnoškolsko i fakultetsko obrazovanje.

1. Obrazloženje planiranih rashoda za 2023.god. – POSEBNI DIO

|  |  |  |
| --- | --- | --- |
|  | Plan u EUR | Plan u HRK |
| **RAZDJEL** | **010** | **OPĆINA GORNJA VRBA** | **1.631.700,00** | **12.294.043,65** |
| **GLAVA** | **010-01** | **PROGRAMI JUO, OPĆINSKOG NAČELNIKA I OPĆINSKOG VIJEĆA** | **1.631.700,00** | **12.294.043,65** |

**PROGRAM 01: JAVNA UPRAVA I ADMINISTRACIJA – 217.250,00 EUR**

* Zajednički troškovi Jedinstvenog upravnog odjela (osiguranje sredstava za financiranje rashoda za zaposlene, za materijal i energiju, rashoda za usluge (telefon, pošta, računalne usluge), naknade troškova osobama izvan radnog odnosa (komunalni redar), ostalih nespomenutih rashoda poslovanja, te financijskih rashoda)
* Nabava informatičke i dr. opreme za redovne potrebe Jedinstvenog upravnog odjela

**PROGRAM 02: REDOVNA DJELATNOST TIJELA JLS – 25.000,00 EUR**

* Redovan rad Općinskog vijeća i Općinskog načelnika (osiguranje sredstava za usluge promidžbe i informiranja; naknade za rad; za reprezentaciju; rashode protokola)

**PROGRAM 03: SUBVENCIJE PODUZETNIŠTVU – 26.400,00 EUR**

* Poticanje proizvodnih djelatnosti u gospodarskoj zoni
* Poticanje razvoja malih novoosnovanih gospodarstvenika (obrtnika) i poljoprivrednika na području Općine G.Vrba

**PROGRAM 04: PREDŠKOLSKI ODGOJ – 8.000,00 EUR**

* Osigurati sredstva za predškolski odgoj kroz Program „Male škole“

**PROGRAM 05: OSNOVNOŠKOLSTVO – 3.500,00 EUR**

* Osnovno školstvo poduprijeti kroz donacije Područnim školama

**PROGRAM 06: RAD S DJECOM S POSEBNIM POTREBAMA – 700,00 EUR**

* Podupiranje rada ustanova kroz donacije

**PROGRAM 07: POMOĆI GRAĐANIMA I KUĆANSTVIMA – 195.000,00 EUR**

* Nastavlja se sa potporama za novorođenu djecu i isplatama stipendija studentima
* Povećava se iznos financiranje boravka djece u vrtićima, te će se u 2023.godini pokriti 100% iznosa boravka
* Nastavlja se sa financijskom pomoći mladim obiteljima za kupnju ili gradnju kuće
* Sufinancirat će se nabavka školskog pribora i radnih bilježnica za osnovnoškolce
* Dodjeljivat će se jednokratna novčana pomoć roditeljima srednjoškolaca
* I dalje će se novčano pomagati umirovljenicima za Božić i Uskrs
* Sufinanciranje jednokratnih prava iz Zakona o pravima hrvatskih branitelja iz Domovinskog rata i članova njihovih obitelji

**PROGRAM 08: DODATNE USLUGE U ZDRAVSTVU I PREVENTIVA – 13.500,00 EUR**

* Obavljat će se proljetna i jesenska deratizacija, te dezinsekcija po potrebi

**PROGRAM 09: ZAŠTITA ŽIVOTINJA – 9.200,00 EUR**

* Sufinancirat će se osnivanje i djelovanje prihvatilišta za životinje u BPŽ

**PROGRAM 10: ZAŠTITA OD POŽARA I CIVILNA ZAŠTITA – 26.900,00 EUR**

* Pružanje usluge zaštite od požara kroz redovne donacije Javnoj vatrogasnoj postrojbi
* Civilna zaštita (osiguranje sredstava za provođenje aktivnosti Civilne zaštite),
* Zaštita i spašavanje (osiguranje sredstava za tekuće donacije Hrvatskoj gorskoj službi spašavanja - Stanica Slavonski Brod)

**PROGRAM 11: SPORT – 80.000,00 EUR**

* Javne potrebe u sportu (podupiranje rada i projekata udruga u sportu sukladno rezultatima natječaja, te pokroviteljstvo sportskih manifestacija)

**PROGRAM 12: KULTURA – 17.800,00 EUR**

* javne potrebe u kulturi (donacije sredstava za rad KUD Vrba, te osiguranje sredstava za pokroviteljstvo kulturnih manifestacija i izložbi)
* obilježavanje dana Općine Gornja Vrba 22.05.

**PROGRAM 13: RELIGIJA – 6.000,00 EUR**

* javne potrebe u religiji, suradnja s vjerskim zajednicama (donacije Župi Sv. Marka ev. u Trnjanima za crkvu u Donjoj Vrbi i Župi Rođenja Blažene Djevice Marije u Ruščici za crkvu u Gornjoj Vrbi)

**PROGRAM 14: RAD UDRUGA GRAĐANA I POLITIČKIH ORGANIZACIJA – 3.750,00 EUR**

* Donacija političkim organizacijama prema sazivu Općinskog vijeća
* Pojedinačne donacije udrugama građana za aktivnosti na području Općine Gornja Vrba

**PROGRAM 15: ZAŠTITA OKOLIŠA – 32.000,00 EUR**

* Sanacija divljih odlagališta, sufinanciranje rada reciklažnog dvorišta (Jakob Becker d.o.o.), te plaćanje naknade odlagalištima otpada u Županji i Novoj Gradiški za zbrinjavanje komunalnog otpada
* Nabavka posuda za odvojeno sakupljanje otpada

**PROGRAM 16: ODRŽAVANJE KOMUNALNE INFRASTRUKTURE – 194.700,00 EUR**

* održavanje komunalne infrastrukture (osiguranje sredstava za javnu rasvjetu – el.energija i tekuće održavanje, održavanje groblja financira se sredstvima grobne naknade, održavanje nerazvrstanih cesta i poljskih puteva, za čišćenje snijega na istima)
* sanacija postojećih nerazvrstanih cesta koje su u lošem stanju
* nabavka i postavljanje natpisnih ploča i urbanog mobilijara (prigodno ukrašavanje)

**PROGRAM 17: IZGRADNJA OBJEKATA KOMUNALNE INFRASTRUKTURE – 334.500,00 EUR**

* osiguranje zemljišta za izgradnju objekata komunalne infrastrukture
* izgradnja objekata i uređenje komunalne infrastrukture u svim mjestima općine poboljšala bi životne uvjete zajednice – sredstva bi se osigurala za izgradnju energetski učinkovite javne rasvjete, nove staze i nogostupa, biciklističke staze, izgradnja cesta (produžetak Ulice 108.brigade, Bl.Alojzija Stepinca, 22.svibnja i produžetak Savske u Gornjoj Vrbi)
* Kapitalnim pomoćima TD Vodovod d.o.o. proširujemo postojeću kanalizacijsku i vodovodnu mrežu, te doznakama sredstava sudjelujemo na izgradnji Projekta BROD II

**PROGRAM 18: GRAĐEVINSKI OBJEKTI I JAVNE POVRŠINE – 378.500,00 EUR**

* održavanje i izgradnja postojećih građevinskih objekata – Društvenih domova kulture, završetak pješačkog prijelaza preko pruge na Klisu, nastavak radova na groblju u Gornjoj Vrbi radi njegova stavljanja u funkciju,
* izgradnju novih objekata (Tribina na igralištu u Donjoj Vrbi, početak izgradnje Biciklističke staze od Donje Vrbe do Slavonskog Broda – projektna dokumentacija, izgradnja semafora sa usporivačima brzine kod škole u Gornjoj Vrbi, uređenje sportsko-rekreacijskog zemljišta južno od sjeverne gospodarske zone u Gornjoj Vrbi, izgradnja nogostupa u Ulici Zvonka Žuljevića u Donjoj Vrbi)
* u planu je postavljanje rasvjete na ŠRC „Goran Jurić“ u Gornjoj Vrbi

**PROGRAM 19: „ZAŽELI II – OPĆINA GORNJA VRBA“, PROGRAM ZAPOŠLJAVANJA ŽENA – 48.500,00 EUR**

* Nastavlja se program zapošljavanja žena „Zaželi – Općina Gornja Vrba“, financiran iz Europskog socijalnog fonda

**PROGRAM 20: PROGRAM JAVNIH RADOVA – 10.500,00 EUR**

* Planira se zapošljavanje osoba u Programu javnih radova – društveno koristan rad
1. ZAKLJUČAK

Prikupljene prihode, te višak prihoda iz prethodne godine općinske vlasti koriste za unapređenje kvalitete života građana na svom području. To se odnosi na uređenje naselja i stanovanja, brigu o djeci, socijalnu skrb, obrazovanje, sport, kulturu, zaštitu okoliša, civilnu zaštitu, promet i ostalo.

Ovaj Vodič za građane izrađen je zbog izgradnje međusobnog povjerenja koje treba voditi aktivnijem uključivanju građana u proces upravljanja, a time i do unapređenja funkcioniranja lokalne samouprave koja bi potrebe građana uskladila s proračunskim politikama i alokacijama.

1. KONTAKTI I KORISNE INFORMACIJE

**OPĆINA GORNJA VRBA**

BRAĆE RADIĆ 1

GORNJA VRBA

35208 RUŠČICA

TEL. 035/457-055

FAX: 035/456-103

Adresa elektroničke pošte: opcina.gornja.vrba@sb.t-com.hr

***Vaša pitanja, primjedbe i prijedloge***

***možete slati na gore navedene adrese!***

1. Izvor: Upute Ministarstva financija za izradu proračuna JLP(R)S za razdoblje 2023.-2025. [↑](#footnote-ref-1)